160 
efter dem, der nærmede sig. Narsingertek saae nok, at der var 
noget, der sad midt paa Gulvet, men troede, at det var en stor 
Hund. Han kom for ner ved ham og blev stukket med Naalen 
dybt i Brystet, saa at han laa syg i lang Tid derefter. 
Af andre Fornojelser skal jeg kun nævne Krogtrekning og 
Trapezkunster, der foretages i en under Taget udspændt Kobbe- 
rem, samt Boldtspil og Bryden. 
VI. 
Gjæsteri — Vinterforraad — Hungersned. 
Som for er fortalt, rejse Angmagsalikerne om Vinteren 
meget i Besog til hverandre, ikke alene for at holde Tromme- 
dands og andre Fornejelser, men ogsaa for at nyde godt af de 
Forraad og den Overflod, som kan haves paa andre Steder. 
Dersom Beboerne i Huset, hvor der kommer Besog, ere rige, 
9: have stort Forraad, ег det et utroligt Fraadseri, der finder 
Sted. Den ene Sæl efter den anden trækkes ind i Huset for at 
forteres. Hvad Gjæsterne ikke kunne spise, faa de med sig 
ved Afrejsen, ved hvilken de ofte have Kajak'en fuldt lastet. De 
fortælle endog et Par Dage efter, maaske af Høflighed mod 
Værterne, at de stadig ere mætte af, hvad de spiste. Det er 
allerede tidligere omtalt, at man, naar der er Gjæster i Huset, 
slukker Lamperne om Aftenen. 
Folk sky ingen Anstrengelser for at vandre til Gjæstebud 
lange Veje. En Dags Vandring i høj Sne over Fjelde og 
isbelagte Fjorde er en ren Bagatel for dem. De risikere derved 
ofte at afskæres fra at komme hjem i lang Tid. 
